**A Z Ə R B A Y C A N R E S P U B L İ K A S I**

**BAKI ŞƏHƏRİ BİNƏQƏDİ RAYON İCRA HAKİMİYYƏTİ BAŞÇISININ**

**S Ə R Ə N C A M I**

**№ 226 12 noyabr 2014-cü il**

**Binəqədi Rayon İcra Hakimiyyəti yanında İctimai Şuraya seçkinin təşkili**

**məqsədi ilə Komissiyanın yaradılması haqqında**

“İctimai iştirakçılıq haqqında” Azərbaycan Respublikası Qanununun 6.1-ci maddəsinin icrası ilə əlaqədar hazırlanmış “İctimai şuranın vətəndaş cəmiyyəti institutları tərəfindən seçilməsinə dair Əsasnamə”nin təsdiq edilməsi haqqında Azərbaycan Respublikasının Nazirlər Kabinetinin 171 saylı 30 may 2014-cü il tarixli Qərarı ilə təsdiq edilmiş İctimai şuranın vətəndaş cəmiyyəti institutları tərəfindən seçilməsinə dair Əsasnamənin 2.3-cü və “Yerli İcra Hakimiyyətləri haqqında” Əsasnamənin 6.8-ci bəndlərini rəhbər tutaraq

**qə r a r a a l ı r a m:**

1. Binəqədi Rayon İcra Hakimiyyəti yanında İctimai Şuraya seçkinin təşkili məqsədi ilə 9 nəfərdən ibarət seçki komissiyası yaradılsın.
2. Seçki komissiyasının tərkibi yerli icra hakimiyyəti və yerli özünüidarəetmə orqanlarının əməkdaşlarından 4 üzv, vətəndaş cəmiyyəti institutu nümayəndələrindən 5 üzv olmaqla aşağıdakı kimi təsdiq edilsin:

 **Komissiyanın sədri**

|  |  |
| --- | --- |
| * Aygün Əliyeva
 | Binəqədi Rayon İcra Hakimiyyəti başçısının müavini**Komissiyanın üzvləri** |
| * Ramiz Göyüşov
 | Binəqədi Rayon İcra Hakimiyyəti başçısı Aparatının ərazi idarəetmə və yerli özünüidarəetmə orqanları ilə iş şöbəsinin müdiri |
| * Elnur İmanov
 | Binəqədi Rayon İcra Hakimiyyəti başçısı Aparatının Sənədlərlə və vətəndaşların müraciətləri ilə iş şöbəsinin müdiri |
| * Hümbət Hüseynov
 | M.Ə.Rəsulzadə bələdiyyəsinin sədri |
| * Asəf Zamanov
 | Binəqədi Rayon Ziyalılar Cəmiyyətinin sədri |
| * Polad Qasımov
 | “Kirpi” jurnalının baş redaktoru |
| * Telman Hətəmov
 | Müharibə, Əmək, Silahlı Qüvvələr və Hüquq Mühafizə Orqanları Veteranları Şurası Rayon şöbəsinin sədri |
| * Rüfət Mərdanov
 | “Binəqədi” qəzetinin baş redaktoru |
| * Tahirə Fərzəliyeva
 | Binəqədi rayon Həmkərlar İttifaqının sədri |
|  |  |

1. Binəqədi Rayon İcra Hakimiyyəti yanında İctimai Şuranın tərkibi 15 nəfər müəyyən edilsin.
2. Seçki komissiyasına tapşırılsın ki, Rayon İcra Hakimiyyətinin rəsmi internet səhifəsində (www.binegedi-ih.gov.az), “Binəqədi” qəzetində, Rayon İcra Hakimiyyətinin məlumat lövhəsində və digər müvafiq yerlərdə İctimai Şuraya seçkilərin təşkili ilə əlaqədar olaraq namizədlərin irəli sürülməsi, qeydiyyatının başlanması və başa çatması vaxtını elan etsin.
3. Komissiyaya tapşırılsın ki, Binəqədi Rayon İcra Hakimiyyəti yanında İctimai şuraya namizədlərin irəli sürülməsi və qeydiyyatını “İctimai şuranın vətəndaş cəmiyyəti institutları tərəfindən seçilməsinə dair Əsasnamə”nin 2.9-cu maddəsinə uyğun olaraq 20 gün müddətinə başa çatdırsın və seçkilərin “İctimai şuranın vətəndaş cəmiyyəti institutları tərəfindən seçilməsinə dair Əsasnamə”nin tələblərinə uyğun olaraq həyata keçirilməsini təmin etsin.
4. Rayon İcra Hakimiyyəti başçısı Aparatının Sənədlərlə və vətəndaşların müraciətləri ilə iş şöbəsinin müdiri Elnur İmanova tapşırılsın ki, sərəncamın aidiyyatı üzrə çatdırılmasını təmin etsin.
5. Sərəncamın icrasına nəzarəti öz üzərimdə saxlayıram.

 **Xaləddin İsgəndərov**